2015.gada .decembrī Noteikumi Nr.

Rīgā (prot. Nr. .§)

**Grozījumi Ministru kabineta 2011. gada 25.janvāra noteikumos Nr. 74 “Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū”**

*Izdoti saskaņā ar*

*Lauksaimniecības un lauku attīstības*

*likuma 6.panta otro daļu*

Izdarīt Ministru kabineta 2011. gada 25. janvāra noteikumos Nr. 74 “Kārtība, kādā tiek administrēti un uzraudzīti tirgus intervences pasākumi augkopības un lopkopības produktu tirgū” (Latvijas Vēstnesis, 2011, 17. nr.; 2013, 169. nr., 2014, 188. nr.) šādus grozījumus:

1. Papildināt 2. punktu ar 2.5. apakšpunktu šādā redakcijā:

“2.5. Komisijas 2015. gada 15. oktobra Deleģētajā regulā (ES) Nr. 2015/1852, ar ko atver pagaidu ārkārtas atbalsta shēmu noteiktu sieru privātai uzglabāšanai un iepriekš nosaka atbalsta summu (turpmāk – regula Nr. 2015/1852).”

2. Papildināt 4. punktu ar 4.6. apakšpunktu šādā redakcijā:

“4.6. par pārbaudi atbildīgā iestāde saskaņā ar regulas Nr. 1852/2015 16. panta 2., 5., 6. un 9. punktu.”

3. Izteikt 5.3. apakšpunktu šādā redakcijā:

“5.3. piedalās pārbaudēs produktu privātās uzglabāšanas vietās, izvērtē produktu uzglabāšanas atbilstību atbilstoši tieši piemērojamiem Eiropas Savienības normatīvajiem aktiem par privāto uzglabāšanu, ņem uzglabāto produktu paraugus atbilstoši regulas Nr. 826/2008 36. panta 8. punktam, regulas Nr. 950/2014 14. panta 7. punktam un regulas Nr. 2015/1852 16. panta 9. punktam un nosūta tos laboratoriskai izmeklēšanai Pārtikas drošības, dzīvnieku veselības un vides zinātniskajam institūtam “BIOR", kā arī, ievērojot šo noteikumu 6.2. apakšpunktā minētos testēšanas pārskatus, sniedz Lauku atbalsta dienestam atzinumu par šo noteikumu 3.2. apakšpunktā minēto produktu atbilstību tieši piemērojamiem Eiropas Savienības normatīvajiem aktiem par privāto uzglabāšanu.”

4. Svītrot 9. punktu.

5. Papildināt noteikumus ar 21.1 punktu šādā redakcijā:

“21.1 Parastais nogatavināšanas periods pārējiem sieriem saskaņā ar regulas Nr. 1852/2015 3. panta 1. punktu ir komersanta apstiprinātajā tehniskajā un kvalitātes dokumentācijā noteiktais laiks, bet tas nav īsāks par 21 dienu. Siera derīguma termiņš, skaitot no pirmās dienas pēc nogatavināšanas beigām, ir garāks par regulas Nr. 1852/2015 8. pantā noteikto līguma regulēto uzglabāšanas laiku. Biezpienu un svaigo sieru uz biezpiena bāzes uzglabāšanai piesaka sasaldētu, nepiemērojot prasību par nogatavināšanas laiku.”

6. Izteikt 22. punktu šādā redakcijā:

“22. Uzglabātājs konkursa piedāvājumu par privātu uzglabāšanu vai iesniegumu par privātu uzglabāšanu iesniedz Lauku atbalsta dienestā.”

Ministru prezidente Laimdota Straujuma

Zemkopības ministrs Jānis Dūklavs

03.12.2015. 10:10

362

I.Orlova

67027376, Inga.Orlova@zm.gov.lv